Den pseudo-monarkistiske forfatningen av 1657, Humble Petition and Advice, bemyndiget «His Highness the Lord Protector» til å velge 21 rådsmedlemmer og retten til å nominere sin etterfølger. Cromwell anbefalte sin eldste gjenlevende sønn, Richard Cromwell, som ble erklært som etterfølger ved farens død 3. september 1658. Han ble juridisk sett bekreftet i embetet som Lord Protector av det nyvalgte Third Protectorate Parliament 27. januar 1659. Rumpparlamentet ble gjenopprettet 7. mai 1659 og Richard Cromwell fratrådte 25. mai.